מחוז הווינקים (ארץ המערב).
ארץ הווינקים (באנגלית: Winkie Country) נמצאת במערב ארץ עוץ ועליה שלטה המכשפה המרשעת מן המערב, אשר שעבדה את תושביה. כאשר דורותי הרגה את המכשפה, היא שחררה את התושבים שהיו אסירי תודה. לאחר מכן, הם המליכו עליהם את איש-הפח כמלכם החדש. הצבע המאפיין את הנוף ואת האנשים החיים בארץ הווינקים הוא צהוב.
העיר טאי.
העיר טאי נמצאת בארץ הווינקים והיא שטח לא מוכר בארץ עוץ. היא מופיעה לראשונה בספר הנסיכה האבודה של ארץ עוץ. העיר מוקפת ביער קסום שמשנה את צורתו וכך מונע מאנשים להגיע אליו.
האנשים החיים בעיר נקראים טאיסטים והם יצורים קסומים בעלי ראש של בצורת יהלום וגוף בצורת לב, מערכת העיכול שלהם מרופדת בזהב ובכך מאפשרת להם להתקיים מאכילת קוצים שגדלים בעיר. למרות שהעיר נמצאת בתחומי ארץ עוץ היא לא כפופה לנסיכה עוצמה מפני שתושבי העיר פשוט לא מודעים לקיומה ומניחים שהם האנשים היחידים ביקום.
תושבי העיר חושבים שהם אדונים לעצמם ואינם מונהגים על ידי אף אחד אבל בפועל ישנה דמות בשם קוקו לורם שבשל חוכמתה הרבה היא פותרת סכסוכים בין אנשים באמצעות המצאת חוקים בטענה שהם קיימים כבר שנים, ובכך הוא גורם לאנשי העיר לעשות ככל העולה על רוחו.
ארץ ג'יליקין (ארץ הצפון).
ארץ ג'יליקין (באנגלית: Gillikin Country) נמצאת בצפון ארץ עוץ ועליה שולטת הקוסמת הטובה מן הצפון, הצבע המאפיין את הממלכה הוא סגול. ג'יליקין היא הארץ שבה התגוררה המכשפה ממבי, זיק/ברקת, וג'ק ראש דלעת. כמו כן זו הארץ ממנה הגיעו הקופים המכונפים. בעבר שלטה שם נסיכה עם משפחת המלוכה שלה, מה עלה בגורלה לא ברור. בהמשך סדרת הספרים, מתגלה כי ממבי שלטה בארץ ג'יליקין כמכשפה הרעה מהצפון עד שהודחה בידי הקוסמת הטובה מהצפון.
ארץ הקוואדלינגים (ארץ הדרום).
ארץ הקוואדלינגים (באנגלית: Quadling Country) נמצאת בדרום ארץ עוץ ונשלטת על ידי גלינדה, הקוסמת הטובה מן הדרום. הצבע המאפיין אותה הוא אדום. בארץ הקוואדלינגים נמצא היער עליו שולט האריה הפחדן מאז סוף הספר הראשון, בנוסף נמצאת שם ארץ החרסינה העדינה ויער העצים הלוחמים.
ארץ החרסינה העדינה.
ארץ החרסינה העדינה (באנגלית: Dainty China Country) היא ארץ מסתורית השוכנת בתוך ארץ קוודלינג שבארץ עוץ. הארץ כולה עשויה מחרסינה כולל האנשים והחיות החיים בה. כאשר דורותי, הדחליל, איש-הפח והאריה היו בדרכם לפגוש את גלינדה, הקוסמת הטובה מן הדרום, הם עברו בדרך בארץ החרסינה ואף שברו בטעות את רגלה של אחת הפרות שם.
האנשים בארץ החרסינה לא יכולים לחיות מחוץ לה, כיוון ששם הם יהפכו לחרסינות רגילות ללא יכולת לזוז ולדבר, זאת אנו יודעים מהמפגש בין דורותי לנסיכת החרסינות כאשר דורותי ביקרה בארץ החרסינות וביקשה מהנסיכה לבוא עמה לקנזס.
יבשת נונאסטיקה.
מסביב לארץ עוץ ישנו מדבר המכונה המדבר הקטלני (Deadly Desert) ומסביבו נמצאות ארצות נוספות המקיפות את ארץ עוץ כל הארצות ביחד יוצרות את יבשת נונאסטיקה שמוקפת באוקיינוס הנונסטיקי האגדי. ארץ עוץ היא הארץ הגדולה והעשירה ביותר ביבשת.
תושבי ארץ עוץ אינם עוזבים את ארצם לארצות אחרות בגלל המדבר ואין להם שום קשר עמם, לעומתם הארצות האחרות מקיימות קשרים ביניהם.
המדבר הקטלני.
המדבר הקטלני הוא המדבר הקסום שמקיף את ארץ עוץ ומפריד אותה משאר הארצות של היבשת. למרות שהשם המדבר הקטלני מתייחס לכל המדבר הוא בעצם השם של החלק המזרחי של המדבר, שמחולק לארבעה חלקים:
כל מי שדורך על החול של אחד המדבריות האלו מתפורר והופך לחול שבונה את המדבר, עם זאת ישנם אנשים שהצליחו לחצות אותו, בהם דורותי.
הממלכה הקסומה של מו.
הממלכה הקסומה של מו או בקיצור מו (Mo) נמצאת על יבשת נונאסטיקה, לא ברור היכן בדיוק. הממלכה מופיע בפעם הראשונה בספר אחר שכתב פרנק באום שנה לפני שהוא כתב את הקוסם מארץ עוץ, ספר שלא זכה להצלחה. בספר התשיעי בסדרה הדחליל מארץ עוץ הדחליל מגיע לביקור בממלכה.
מו מלאה בדמויות מסתוריות ובקסמים בראשה עומד מלך ששמו הוא פשוט "המלך" (The Monarch) ומלכה ששמה הוא "המלכה" (The Queen).
מקורות השראה.
עיר הברקת נוצרה בהשראת "העיר הלבנה" אשר הוקמה על ידי דניאל ברנהם ופרדריק לו אולמסטד במיוחד בשביל התערוכה העולמית של שיקגו (1893) בה פרנק ליימן באום אשר היה תושב שיקגו ביקר לעיתים קרובות.
באופן סכמתי, ארץ עוץ דומה מאוד לארצות הברית: במזרח, אדמות החקלאיות ואזורים מיוערים; במערב, שטחים אשר אינם מיוערים ושדות חיטה ובדרום, שטחים פוריים רבים.
תושבי ארץ עוץ.
בני האלמוות.
העולם של ספרי עוץ נשלט על ידי בני אלמוות הכוללים פיות, ננסים, בנות ים, נימפות, ומספר גזעים אשר נוצרו על ידי באום בעצמו.
פיות.
גזע הפיות הוא גזע רב עוצמה אשר לכאורה מכיל כוח בלתי מוגבל. הם נעים בקבוצות ויש להם מלכה משלהם. הם מבלים את עיקר זמנם בהגנה על בני התמותה ובריקודים.
ננסים.
באום הציג את הננסים (Nome) לראשונה בספר עוצמה מעוץ, והם שימשו כדמויות הרעות לכל אורך הסדרה. הננסים הם גזע החי באזורים תת-קרקעיים אשר מבלים את מרבית זמנם בכריית אבנים יקרות מן האדמה. לגזע הננסים צבא מסיבי, אבל הם לא מחזיקים ביכולות קסם רבים. על אף שהם ממלאים תפקיד מרכזי לאורך סדרת ספרי עוץ, במשך רוב הסדרה, אין למעשה ננסים אשר מתגוררים בארץ עוץ. שמם באנגלית הוא למעשה, שיבוש של המילה Gnome, שפירושה הוא, כאמור ננס.
גזעים אחרים.
שאר הגזעים בני האלמוות בסדרת ספרי עוץ ממלאים תפקיד פחות משמעותי, ומופיעים בעיקר בספרים המאוחרים ביותר בסדרה אשר מתרחשים מחוץ לגבולות ארץ עוץ.
בני התמותה.
למרות שבאום לא הרבה להשתמש במילה "בן תמותה", תומפסון השתמשה במילה זו באופן תדיר על מנת לתאר את האנשים אשר הגיעו במקור מן העולם החיצון אל ארץ עוץ.
הקוסם היה בן התמותה הראשון אשר הגיע לארץ עוץ. אחריו הגיעה דורותי ומרבית הדמויות אותן דורותי פוגשת בדרכה בארץ עוץ.
מכשפות וקוסמים.
לאורך תקופת הזמן בו מתרחש הספר הקוסם מארץ עוץ, האזור הצפוני, האזור הדרומי, האזור המזרחי והאזור המערבי של ארץ עוץ נשלטים על ידי מכשפות. המכשפות של האזור הצפוני והאזור הדרומי הן מכשפות טובות, ובאום עושה הבחנה וקורא להן קוסמות (Sorceress), בניגוד למכשפות (Witch) של האזור המזרחי והאזור המערבי הן רעות. גלינדה, הקוסמת הטובה מהדרום, נחשפת מאוחר יותר כמכשפה החזקה ביותר מבין ארבע המכשפות. לאחר שביתה של דורותי נוחת על המכשפה הרעה מהמזרח, ומשחרר את המאנצ'יקים מעבדות, הקוסמת הטובה מהצפון מספרת לדורותי שהיא איננה חזקה באותה המידה כמו שהמכשפה הרעה מהמזרח הייתה, ובמידה וכן היא הייתה משחררת את גזע המנצ'קינים מעבדות בעצמה.
הצבע הלבן הוא הצבע המסורתי של המכשפות בארץ עוץ. הקוסמת הטובה מהצפון חובשת כובע בצבע לבן ולובשת שמלה לבנה. גלינדה, הקוסמת הטובה מהדרום לובשת גם כן שמלה לבנה. חלק מדמויות הסדרה מחשיבים את דורותי כמכשפה, לא רק משום שהיא הרגה את המכשפה הרעה מהמזרח, אלא בגלל שהשמלה שלה מכילה צבעי כחול ולבן.
לאחר שברקת הופכת לשליטת ארץ עוץ היא אוסרת שימוש בקסם על ידי כלל תושבי ארץ עוץ מלבד גלינדה, הקוסם, והיא עצמה.
קוסמות.
בשל היותה סדרת ספרי פנטזיה, ארץ עוץ מכילה קסמים רבים. בפרט, קיימים אביזרי קסם מסוימים אשר ממלאים תפקיד חשוב בסדרה.
ארץ עוץ המופלאה
ארץ עוץ המופלאה הוא ספר ההמשך לספר הילדים הנודע "הקוסם מארץ עוץ", שנכתב על ידי ליימן פרנק באום, והשני בסדרת ספרי עוץ.
הספר מספר הרפתקאות נוספות בחייהם של הדחליל ואיש הפח לאחר המאורעות בספר הקודם. דורותי אינה שבה לעלילות ספר זה.
עלילה.
במדינת הגיליקינים בצפון ארץ עוץ חי ילד בשם טיפ, שזקנה בשם מומבי מגדלת אותו. הילד שנא אותה ורצה להבהיל אותה, לכן בנה מגזעי עץ איש עם ראש דלעת בשם ג׳ק, ושם אותו ליד השביל. כשמומבי עברה, היא החליטה להעיר אותו לחיים בעזרת אבקה.
מומבי כעסה על טיפ ואיימה עליו שבבוקר היא תהפוך אותו לפסל שיש. בלילה טיפ לקח את האבקה וברח מהבית עם ג׳ק, והחליטו לצאת לעיר האזמרגד.
בדרך ג׳ק התקשה ללכת, אז טיפ העיר לחיים סוס עץ שהם מצאו ביער, וג׳ק רכב עליו. הם רכבו מהר מדי וטיפ לא עמד בקצב, אז הוא עצר בדרך ופגש במישהי שהציגה את עצמה ״הגנרלית ג׳ינג׳ור״, נערה שרוצה להשתלט על עיר האזמרגד.
בינתיים, ג׳ק מגיע לעיר האזמרגד ופוגש את הדחליל, ולאחר מכן מגיעים גם טיפ וצבא המרד הנשי של ג׳ינג׳ור. הדחליל, שזקוק לעזרה, מחליט לצאת לעיר הווינקים לפגוש את חברו איש הפח (ששמו ניק צ׳ופר).
כאשר הדחליל, טיפ, ג׳ק ראש דלעת וסוס העץ מגיעים לאיש הפח, הוא אומר להם שיצליחו לכבוש את עיר האזמרגד כולם יחד עם הגרזן שלו, ולכן הם פותחים במסע חזרה.
בדרך הם פוגשים חרק גדול שמציג את עצמו בתור ״מר מוגדל ביותר חיפושפיש בעל השכלה מושלמת״, שמספר להם את קורות חייו. כולם ממשיכים בדרכם לעיר האזמרגד בזמן שמומבי החליטה להצטרף לג׳ינג׳ור ולעשות כישופים ואשליות בדרכם של החבורה.
למרות הכל, השישה מגיעים לארמון של עיר האזמרגד, וג׳ינג׳ור מטילה מצור על הארמון. לכן הם עולים לגג הארמון ובונים גאמפ מעופף משתי כורסאות, מטאטא, ראש של גאמפ, וארבע כפות דקלים של עצי דקל. טיפ מחייה אותו בעזרת האבקה, והגאמפ לוקח אותם, בדרכם לגלינדה, המכשפה הטובה מהצפון, שככל הנראה תעזור להם.